3109 



ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
18 ΜΑΪΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

325 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παροχή στοιχείων για έλεγχο κ.λ.π. σκαφών αναψυχής. 1 

Καθορισμός αρμοδιοτήτων και καθηκόντων στους δύο Υποναυάρ¬ 
χους - Υπαρχηγούς Λ.Σ. 2 

Παράταση ισχύος των αδειών επισκευής κτιρίων βλαβέντων από 

τους σεισμούς του 1986 στο Νομό Μεσσηνίας . 3 

Σύσταση ίδιου Νομικού Προσώπου στον Δήμο Αγρίνιου Ν. Αιτωλο¬ 
ακαρνανίας με την επωνυμία «56η Σχολική Επιτροπή Ειδικού 

Δημοτικού Σχολείου Αγρίνιου» . 4 

Σύσταση ίδιου Νομικού Προσώπου στην Κοινότητα Αγριδίου Ν. Αι¬ 
τωλοακαρνανίας με την επωνυμία «Σχολική Επιτροπή Δημοτι¬ 
κού Σχολείου Αγριδίου» . 5 

Σύσταση Δημοτικής Επιχείρησης Πολιτιστικής Ανάπτυξης Δήμου 

Φερών, Ν. Έβρου . 6 

Σύσταση ίδιου Νομικού Προσώπου στην Κοινότητα Μορφοβουνίου 
Ν. Καρδίτσας με την επωνυμία «ΠΝΕΥΜΑΤΙΚΟ - ΠΟΛΙΤΙ¬ 
ΣΤΙΚΟ ΚΕΝΤΡΟ ΜΟΡΦΟΒΟΥΝΙΟΥ» . 7 

Κατάργηση του Νομικού Προσώπου Κοινοτική Βιβλιοθήκη Κοινό¬ 
τητας Δοξαρά Ν. Λάρισας . 8 

Καθορισμός χρήσεως των νερών του Πηνειού ποταμού ως αποδέ¬ 
κτου του βιολογικού καθαρισμού του οικισμού στέγασης Πο¬ 
ντίων προσφύγων της 2ας Μ.Ο.Μ.Α. στη Φαρκαδόνα Τρικά¬ 
λων, με τελικό. 9 

Υπαγωγή του προσωπικού της Κοινότητας Αγίου Στεφάνου Ν. Φθι¬ 
ώτιδας στις διατάξεις του Α' Βιβλίου του Ν. 1188/81.10 

Υπαγωγή του προσωπικού της Κοινότητας Καμπιών Ν. Φθιώτιδας 

στις διατάξεις του Α' Βιβλίου του Ν. 1188/81 .11 

Υπαγωγή του προσωπικού της Κοινότητας Πύργου Υπάτης Ν. Φθι¬ 
ώτιδας στις διατάξεις του Α' Βιβλίου του Ν. 1188/81.12 

Υπαγωγή του προσωπικού της Κοινότητας Δύο Βουνών Ν. Φθιώτι¬ 
δας στις διατάξεις του Α' Βιβλίου του Ν. 1188/81 .13 

Τροποποίηση της 35Α/7.7.1978 Αστυνομικής Διατάξεως της 
Αστυνομικής Δ/νσεως Αιτωλίας «περί μέτρων ασφαλείας κατα¬ 
στημάτων οικιών πολυκατοικιών κ.λ.π.». 14 

Τροποποίηση της 56Β/23.2.1982 Αστυνομικής Διάταξης της 
Αστυνομικής Δ/νσης Αιτωλίας «περί εγκαταστάσεως και λει¬ 
τουργίας ψυχαγωγικών παιδιών και θεαμάτων».15 

Τροποποίηση της 59/14.10.1974 Αστυνομικής Διάταξης της 
Αστυνομικής Δ/νσης Αιτωλίας «περί μέτρων τάξης κατά τας 
εκλογάς» .16 


Τροποποίηση της 62/1.12.1979 Αστυνομικής Διάταξης της Αστυ¬ 
νομικής Δ/νσης Αιτωλίας «περί όρων ιδρύσεως και λειτουργίας 


καταστημάτων οινοπνευματωδών ποτών και κέντρων διασκεδά- 

σεως».17 

Τροποποίηση της 65/21.2.1983 Αστυνομικής Διάταξης της Αστυ¬ 
νομικής Δ/νσης Αιτωλίας «περί μέτρων ευκοσμίας και ευταξίας 
και περί κοινής ησυχίας των πολιτών» .18 

Διορθώσεις σφαλμάτων 

Διόρθωση σφάλματος στη διόρθωση της Φ.36/1791/29.11.91 
απόφαση Υπ. Υγείας, Πρόνοιας και Κοιν. Ασφαλίσεων.19 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1037940/2350/0009Α (1) 

Παροχή στοιχείων για έλεγχο κ.λ.π. σκαφών αναψυχής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Ν.Δ. 3323/55, όπως ισχύουν. 

2. Τις διατάξεις της παραγράφου 10 του άρθρου 8 του Ν. 1882/90 
(ΦΕΚ 43 Α'). 

3. Την ανάγκη παροχής στοιχείων για τον έλεγχο και επαλήθευση 
στοιχείων των σκαφών αναψυχής για τον προσδιορισμό της φορολογη¬ 
τέας ύλης, αποφασίζουμε: 

1. Οι αρμόδιες Λιμενικές Αρχές του Υπουργείου Εμπορικής Ναυτι¬ 
λίας υποχρεούνται να παρέχουν στο Υπουργείο Οικονομικών τα στοι¬ 
χεία των σκαφών αναψυχής ιδιωτικής χρήσης, όπως αυτά αναφέρονται 
στο σχέδιο αίτησης - δήλωσης που θα υποβάλλεται από τους ιδιοκτήτες 
των σκαφών, η οποία αποτελεί αναπόσπαστο μέρος της απόφασης αυ- 
τής. 

2. Αντίγραφα των παραπάνω αιτήσεων - δηλώσεων θα στέλνονται 
στο Υπουργείο Οικονομικών - Δ/νση Ελέγχων μέσα στο πρώτο δεκαή¬ 
μερο το επόμενου μήνα από την εγγραφή - καταχώριση του σκάφους 
στα σχετικά βιβλία. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Απριλίου 1992 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΑΡΙΣΤΟΤΕΛΗΣ ΠΑΥΛΙΔΗΣ 





























3110 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΙΤΗΣΗ - ΔΗΛΩΣ Η 
(Υποβάλλεται αε δύο αντίτυπα) 

ΠΡΟΣ 

Το Λιμεναρχείο 

Όνομα. 

Επώνυμο. 

Ονομα Πατέρα Σας υποβάλλω τα απαραίτητα διχαιολο- 

γητιχά και παραχαλώ για την νηολόγηοη/ 
Ονομα Μητέρας λεμβολόγηση του αχάφους μου. 


ΑΙΤΗΣΗ - ΔΗΛΩΣΗ 
(Υποβάλλεται οε δύο αντίτυπα) 

ΠΡΟΣ 

Το Λιμεναρχείο 

Όνομα. 

Επώνυμο. 


Ονομα Πατέρα Σας υποβάλλω τα απαραίτητα διχαιολο- 

γητιχά χαι παρακαλώ για την εγγραφή της 
Όνομα Μητέρας. μεταβίβασης του σκάφους μου. 


Αρ. Ταυτ.: 
Α.Φ.Μ.: 


Δ/νση Κατοικίας: 


Αριθ. Τηλεφώνου: 


Επάγγελμα: 


Δ/νση Επαγγέλματος: 


-ΟΝΟΜΑ ΣΚΑΦΟΥΣ: 

-ΕΙΔΟΣ ΣΚΑΦΟΥΣ: 

-ΜΗΚΟΣ ΟΛΙΚΟ: 

-ΟΛΙΚΗ ΧΩΡΗΤΙΚΟΤΗΤΑ: 

-ΤΥΠΟΣ ΜΗΧΑΝΗΣ: 

-ΙΠΠΟΙ: 

-ΤΑΧΥΠΛΟΟ:ΝΑΙ - ΟΧΙ: 

-ΑΡΙΘΜΟΣ ΕΠΙΒΑΙΝΟΝΤΩΝ: 

-ΤΟΠΟΣ ΝΑΥΠΗΓΗΣΗΣ: 

-ΕΤΟΣ ΝΑΥΠΗΓΗΣΗΣ: 

-ΑΡΙΘΜΟΣ ΜΗΤΡΩΟΥ ΚΑΤΑΣΚΕΥΗΣ: 

Ο ΑΪΤΩΝ - ΔΗΛΩΝ 


Επισυνάπτονται: ΣΥΜΠΛΗΡΩΣΗ ΣΤΟΙΧΕΙΩΝ ΑΠΟ ΛΙΜΕΝΙΚΗ ΑΡΧΗ 


1. 

2 . 

3 . 

4 . 

5 . 

6 . 


ΝΗΟΛΟΓΙΟ: 

ΑΡΙΘΜΟΣ ΝΗΟΛΟΓΙΟΥ: 


θεωρήθηκε 
Ο Λιμενάρχης 


. · + 

Αριθ. 411511/0 5/92 (2) 

Καθορισμός αρμοδιοτήτων και καθηκόντων στους δύο Υποναυάρχους - 
Υπαρχηγούς Λ.Σ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη του άρθρου 14 παρ. 2 του Ν. 2018/1992 (ΦΕΚ 
33Α'/27.2.92) «Ρύθμιση θεμάτων αστυνομικού προσωπικού του 
Υπουργείου Δημόσιας Τάξης και άλλες διατάξεις». 

2. Το Π.Δ. 259/88 «Οργανισμός Υπουργείου Εμπορικής Ναυτι¬ 
λίας» (ΦΕΚ 117Α). 

3. Το Π.Δ. 199Α'/91 «Σύσταση Κλάδων στο Υπουργείο Εμπορικής 
Ναυτιλίας» (ΦΕΚ 77Α’), αποφασίζουμε: 

Καθορίζουμε τις ακόλουθες αρμοδιότητες και τα καθήκοντα των δύο 
Υποναυάρχων - Υπαρχηγών Λ.Σ. 

1) Ο ένας εκ των Υποναυάρχων - Υπαρχηγών Λ.Σ. εποπτεύει: 

(α) Τον κλάδο Προσωπικού και Διοικητικής Μέριμνας καθώς και τις 
υπαγόμενες σ’ αυτόν. Διευθύνσεις, Υπηρεσίες και εποπτευόμενα Νομικά 
Πρόσωπα. 

(β) Τον Κλάδο Λιμενικής Αστυνομίας και Εποπτείας Λιμένων καθώς 
και τις υπαγόμενες σ’ αυτόν Διευθύνσεις, Υπηρεσίες και Εποπτευόμενα 
Νομικά Πρόσωπα. 

(γ) Το Γραφείο Επιθεώρησης Λ.Σ. (άρθρο 28 Π.Δ. 259/88 (ΦΕΚ 
117Α-). 

(δ)Την Κεντρική Γνωμοδοτική Επιτροπή Προμηθειών (άρθρο 17 


Αρ. Ταυτ.: 
Α.Φ.Μ.:... 


Δ/νση Κατοικίας: 


Αριθ. Τηλεφώνου: 


Επάγγελμα: 


Δ/νση Επαγγέλματος: 


-ΟΝΟΜΑ ΣΚΑΦΟΥΣ: 

-ΛΙΜΗΝ ΚΑΙ ΑΡΙΘΜΟΣ ΝΗΟΛΟΓΙΟΥ/ 
ΛΕΜΒΟΛΟΓΙΟΥ: 

-ΕΙΔΟΣ ΣΚΑΦΟΥΣ: 

-ΜΗΚΟΣ ΟΛΙΚΟ: 

-ΟΛΙΚΗ ΧΩΡΗΤΙΚΟΤΗΤΑ: 

-ΤΥΠΟΣ ΜΗΧΑΝΗΣ: 

-ΙΠΠΟΙ: 

-ΤΑΧΥΠΛΟΟ:ΝΑΙ - ΟΧΙ: 

-ΑΡΙΘΜΟΣ ΕΠΙΒΑΙΝΟΝΤΩΝ: 

-ΤΟΠΟΣ ΝΑΥΠΗΓΗΣΗΣ: 

-ΕΤΟΣ ΝΑΥΠΗΓΗΣΗΣ: 

-ΑΡΙΘΜΟΣ ΜΗΤΡΩΟΥ ΚΑΤΑΣΚΕΥΗΣ: 


το οποίο αγόρασα απο τον 

ΟΝΟΜΑΤΕΠΩΝΥΜΟ: 
ΟΝΟΜΑ ΠΑΤΕΡΑ: 

ΟΝΟΜΑ ΜΗΤΕΡΑΣ: 
Δ/ΝΣΗ ΚΑΤΟΙΚΙΑΣ: 

ΑΡΙΘ. ΤΗΛΕΦΩΝΟΥ: 
ΕΠΑΓΓΕΛΜΑ: 

Δ/ΝΣΗ ΕΠΑΓΓΕΛΜΑΤΟΣ: 
Α.Φ.Μ.: 


Επισυνάπτονται: 

τ. 

2 . 

3 . 

4 . 

5 . 

6 . 


Ο ΑΪΤΩΝ - ΔΗΛΩΝ 


θεωρήθηκε 
Ο Λιμενάρχης 


παρ. 2 Π.Δ. 284/89 (ΦΕΚ 133Α'), σε συνδυασμό με άρθρο 7 Ν. 
1940/91 (ΦΕΚ 40Α'). 

2) Ο έτερος εκ των Υποναυάρχων - Υπαρχηγών Λ.Σ. εποπτεύει: 

(α) Τον Κλάδο Πλοίων και καθώς Ναυτιλιακής Πολιτικής καθώς και 

τις υπαγόμενες σ’ αυτόν Διευθύνσεις, Υπηρεσίες και εποπτευόμενα Νο¬ 
μικά Πρόσωπα. 

(β) Τον Κλάδο Προσωπικού Πλοίων καθώς και τις υπαγόμενες σ’ 
αυτόν Διευθύνσεις, Υπηρεσίες και εποπτευόμενα Νομικά Πρόσωπα. 

(γ) Την Διεύθυνση Ελέγχου Εμπορικών Πλοίων (ΔΕΕΠ). 

(δ) Την Διεύθυνση Πολιτικής Σχεδίασης Έκτακτης Ανάγκης 
(ΔΠΣΕΑ). 

(ε) Την Διεύθυνση Θαλασσίων Κρατικών Μεταφορών (ΔΘΚΜ). 

(στ) Αναπληρώνει τον Πρόεδρο του Γνωμοδοτικού Συμβουλίου για 
την υποβοήθηση του έργου του Μουσείου Εμπορικής Ναυτιλίας (άρθρο 
9 παρ. 3α του Ν. 1940/91 (ΦΕΚ 40Α'/91). 

3) Όπου από την κειμένη νομοθεσία προβλέπεται άσκηση αρμοδιο¬ 
τήτων καθηκόντων από τον Υπαρχηγό ΛΣ, οι αρμοδιότητες αυτές ανα¬ 
τίθενται αντίστοιχα στους δύο Υπαρχηγούς Λ.Σ. στα πλαίσια των καθο- 
ριζομένων με την παρούσα αρμοδιοτήτων τους. 

4) Οι Υπαρχηγοί Λ.Σ. προσυπογράφουν στα πλαίσια των αρμοδιοτή¬ 
των τους τα σχέδια Νόμων, Διαταγμάτων, Αποφάσεων και κάθε έγ¬ 
γραφο που προωθείται για υπογραφή σε υπερκείμενα αυτών όργανα. 

5) Ο αρχαιότερος Υπαρχηγός αναπληρώνει τον Αρχηγό Λ.Σ. όταν 
αυτός απουσιάζει ή κωλύεται. Σε περίπτωση απουσίας ή κωλύματος 
του ενός Υπαρχηγού, τα καθήκοντα και οι αρμοδιότητες αυτού ασκού¬ 
νται από τον έτερο Υπαρχηγό Λ.Σ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 29 Απριλίου 1992 

ο ΥΠΟΥΡΓΟΙ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

Αριθ. 730/ΤΣΕΠ 32 .1 (3) 

Παράταση ισχύος των αδειών επισκευής κτιρίων βλαβέντων από τους 
σεισμούς του 1986 στο Νομό Μεσσηνίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 867/79 (ΦΕΚ 24/Α/7.2.79) «περί κυρώσεως, τροποποι- 
ήσεως και συμπληρώσεως της από 28.7.78 Πράξεως Νομοθετικού Πε¬ 
ριεχομένου περί αποκαταστάσεως ζημιών εκ σεισμών Βορ. Ελλάδος». 

2. Το Ν. 1190/81 (ΦΕΚ 203/Α/30.7.81) «περί κυρώσεως της 
από 26.3.81 Πράξεως Νομοθετικού Περιεχομένου περί αποκαταστά¬ 
σεως ζημιών εκ σεισμών 1981» και ειδικότερα το άρθρο 3 αυτής. 

3. Την με αριθμό 131/1.11.88 Πράξη Υπουργικού Συμβουλίου με 
την οποία οριοθετήθηκε η σεισμόπληκτη περιοχή του Νομού Μεσσηνίας 
και ορίστηκαν οι αρχικές προθεσμίες υποβολής αιτήσεων. 

4. Την με αριθμό 1377/ΤΣΕΠ 32.1/25.6.91 Απόφαση σχετικά με 
την παράταση ισχύος των αδειών επισκευής κτιρίων βλαβέντων από 
τους σεισμούς. 

5. Την με αριθμό Δ16α/04/773/29.11.90 Κοινή Απόφαση του 
Υπουργού Προεδρίας και του Αναπληρωτή Υπουργού ΠΕ.Χί2.ΔΕ. 
«περί εξαιρέσεως διοικητικών πράξεων από τον κανόνα των τριών υπο¬ 
γραφών». 

6. Το Π.Δ. 69/1988 «περί Οργανισμού της Γ.Γ.Δ.Ε. του Υ.ΠΕ.- 
ΧΩ.ΔΕ.». 

7. Την ανάγκη αποκατάστασης των οικοδομών που έπαθαν ζημιές 
από τους σεισμούς και που η αντοχή τους είναι επισφαλής, αποφασί¬ 
ζουμε: 

1. Εγκρίνουμε όπως, στις περιπτώσεις που οι άδειες επισκευής σει¬ 
σμοπλήκτων κτισμάτων του Νομού Μεσσηνίας που επλήγησαν από 
τους σεισμούς του 1986 έχουν λήξει, χορηγηθεί παράταση της ισχύος 
τους μέχρι 31.12.92. 

Η παραπάνω παράταση θα χορηγείται μετά από σχετική αίτηση που 
θα υποβάλλουν οι ενδιαφερόμενοι στους αρμόδιους Τομείς Απακατά- 
στασης Σεισμοπλήκτων, η οποία θα συνοδεύεται από έκθεση του επιβλέ- 
ποντα Μηχανικού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Απριλίου 1992 

ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 
—- +■- 

Αριθ, ΕΣ.9415 (4) 

Σύσταση ίδιου Νομικού Προσώπου στον Δήμο Αγρίνιου Ν. Αιτωλοα¬ 
καρνανίας με την επωνυμία «56η Σχολική Επιτροπή Ειδικού Δημο¬ 
τικού Σχολείου Αγρίνιου». 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1, Τις διατάξεις του άρθρου 5 του Ν. 1894/1990 «Για την Ακαδη¬ 
μία Αθηνών και άλλες εκπαιδευτικές διατάξεις». 

2, Τις διατάξεις του άρθρου 187 του Π.Δ/τος 323/1989 (Δημοτι¬ 
κός και Κοινοτικός Κώδικας). 

3, Την αριθμ. 52/1992 απόφαση του Δημοτικού Συμβουλίου Αγρί¬ 
νιου με την οποία αποφασίζεται: 

α) Η σύσταση ίδιου Νομικού Προσώπου με την Επωνυμία «56η Σχο¬ 
λική Επιτροπή Ειδικού Δημοτικού Σχολείου Αγρίνιου», 
β) Ο σκοπός του νομικού προσώπου, 
γ) Η διοίκηση του νομικού προσώπου, 
δ) Η θητεία του νομικού προσώπου, 
ε) Οι πόροι του νομικού προσώπου, 
στ) Η περιουσία του νομικού προσώπου. 

ζ) Η εκπροσώπηση του νομικού προσώπου, ως ειδικότερα σε αυτή 


ορίζονται αναλυτικά και διεξοδικά. 

4. Το αριθμ. 64748/5.2.1991 σχετικό έγγραφο του Υπουργείου 
Εσωτερικών, αποφασίζουμε: 

1. Συνιστούμε στο Δήμο Αγρίνιου του Νομού Αιτωλίας και Ακαρνα¬ 
νίας, ίδιο Νομικό Πρόσωπο με την επωνυμία «56η Σχολική Επιτροπή 
Ειδικού Δημοτικού Σχολείου Αγρίνιου». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ,π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο, διοικείται από 5μελές Διοικητικό Συμβούλιο 
αποτελούμενο από: 

α) Τρεις εκπροσώπους του Δήμου, από τους οποίους ο ένας ως Πρόε¬ 
δρος, που ορίζονται με απόφαση του Δημοτικού Συμβουλίου, 
β) Τον εκάστοτε Δ/ντή του Ειδικού Δημ. Σχολείου Αγρίνιου, 
γ) Έναν εκπρόσωπο του Συλλόγου Γονέων και Κηδεμόνων του Ειδι¬ 
κού Δημ. Σχολείου Αγρίνιου που ορίζεται από το Σύλλογο ή, αν δεν 
υπάρχει Σύλλογος, ένα δημότη που ορίζεται με απόφαση Δημάρχου. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας Δημοτικής περιόδου. 

Η θητεία των μελών του Διοικητικού Συμβουλίου ακολουθεί τη Δη¬ 
μοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 7 Απριλίου 1992 

Ο Νομαρχών Διευθυντής 
ΣΠΥΡΟΣ ΠΕΤΡΟΣ 

-ψ- 

Αριθ. ΕΣ. 12056 (5) 

Σύσταση ίδιου Νομικού Προσώπου στην Κοινότητα Αγριδίου Ν. Αιτω¬ 
λοακαρνανίας με την επωνυμία «Σχολική Επιτροπή Δημοτικού Σχο¬ 
λείου Αγριδίου». 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990 «Για την Ακαδη¬ 
μία Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Π.Δ/τος 323/1989 (Δημοτι¬ 
κός και Κοινοτικός Κώδικας). 

3. Την αριθμ. 13/1992 απόφαση του Κοινοτικού Συμβουλίου Αγρι¬ 
δίου με την οποία αποφασίζεται: 

α) Η σύσταση ίδιου Νομικού Προσώπου με την επωνυμία «Σχολική 
Επιτροπή Δημοτικού Σχολείου Αγριδίου». 
β) Ο σκοπός του νομικού προσώπου, 
γ) Η διοίκηση του νομικού προσώπου, 
δ) Η θητεία του νομικού προσώπου, 
ε) Οι πόροι του νομικού προσώπου, 
στ) Η περιουσία του νομικού προσώπου. 

ζ) Η εκπροσώπηση του νομικού προσώπου, ως ειδικότερα σε αυτή 
ορίζονται αναλυτικά και διεξοδικά. 

4. Το αριθμ. 64748/5.2.1991 σχετικό έγγραφο του Υπουργείου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εσωτερικών, αποφασίζουμε: 

1. Συνιστούμε στην Κοινότητα Αγριδίου του Νομού Αιτωλίας και 
Ακαρνανίας, ίδιο Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου Αγριδίου». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο, διοικείται από δμελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο. 

β) Έναν Κοινοτικό Σύμβουλο. 

γ) Τον εκάστοτε Δ/ντή του Δημ. Σχολείου Αγριδίου. 

δ) Έναν εκπρόσωπο των Γονέων ή Κηδεμόνων των μαθητών που θα 
ορίζεται με απόφαση του Κοινοτικού Συμβουλίου εφόσον δεν υπάρχει 
σύλλογος. 

ε) Έναν εκπρόσωπο των παραγωγικών τάξεων δημότη της Κοινότη¬ 
τας Αγριδίου. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την Κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 21 Απριλίου 1992 

Ο Νομάρχης Δ/ντής 
ΣΠΤΡΟΣ ΠΕΤΡΟΣ 

- ♦- 

Αριθ. ΑΓ 4 877 (6) 

Σύσταση Δημοτικής Επιχείρησης Πολιτιστικής Ανάπτυξης Δήμου Φε- 
ρών, Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του άρθρου 260 του Δ.Κ.Κ. (Π.Δ. 323/89). 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύθηκε στο 244/19.4.1984 ΦΕΚ (τ. Β'). 

3. Την απόφαση του Δημοτικού Συμβουλίου Φερών του Νομού 
Έβρου, αριθμ. 22/92. 

4. Το Π.Δ/μα 250/89 που δημοσιεύθηκε στο 118Α/10.5.1989 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες», αποφασίζουμε: 

1. Συνιστάται στο Δήμο Φερών του Νομού Έβρου «Επιχείρηση με 
την επωνυμία Δημοτική Επιχείρηση Πολιτιστικής Ανάπτυξης Δήμου 
Φερών» ως ίδιο νομικό πρόσωπο Ι.Δ. το οποίο διέπεται από τις διατά¬ 
ξεις των άρθρων 260 έως 267, 270, 274 και 287 του Δ.Κ.Κ. (Π.Δ. 
323/89). 

2. Σκοπός της Επιχείρησης είναι: 

Η ανάληψη δραστηριοτήτων που έχουν σχέση με την Πολιτιστική 
ανάπτυξη και συγκεκριμένα: 

α) Η ουσιαστική και ολοκληρωμένη Πολιτιστική ανάπτυξη της πόλης 


και των οικισμών και η καλλιέργεια σε βάθος της καλλιτεχνικής ευαι¬ 
σθησίας και της ανάγκης για τις τέχνες, η προστασία της Εθνικής Πολι¬ 
τιστικής ταυτότητας, η αναγωγή των Πολιτιστικών, Πνευματικών και 
Καλλιτεχνικών αγαθών σε οργανικά στοιχεία της καθημερινής ζωής 
και η ενεργητική και συνειδητή συμμετοχή των πολιτών στην Πολιτι¬ 
στική ζωή της πόλης. 

β) Η δημιουργία της απαραίτητης πολιτιστικής υποδομής. 

γ) Η διάδοση και ανάπτυξη της καλλιτεχνικής παιδείας στους τομείς 
μουσικής, χορού, θεάτρου, κιν/φου, εικαστικών. 

δ) Η προβολή, ανάπτυξη και διάδοση αυτών των τεχνών με την διορ¬ 
γάνωση, παραγωγή και παρουσίαση πολιτιστικών εκδηλώσεων, καθώς 
και άλλων επιμορφωτικών και ψυχαγωγικών δραστηριοτήτων. 

ε) Η οργάνωση σε ετήσια βάση πολιτιστικών εκδηλώσεων φεστιβάλ 
κλπ. 

Οι δραστηριότητες που ιδιαίτερα θα αναπτυχθούν είναι: Τμήμα χο¬ 
ρού, Τμήμα μουσικής (φιλαρμονική. Ωδείο κλπ) Τμήμα Εικαστικών τε¬ 
χνών, Τμήμα Κιν/φου και οπτικοακουστικών μέσων, Τμήμα Θεάτρου, 
Βιβλιοθήκη, λειτουργία αναψυκτηρίων, επίσης έχει η ΔΕΠΑΦ ανοι¬ 
χτούς ορίζοντες σε πάρα πολλά άλλα θέματα, όπως η οργάνωση εκδη¬ 
λώσεων (Φεστιβάλ κλπ.). 

3. Η επιχείρηση διοικείται από επταμελές (7) διοικητικό συμβούλιο, 
που τα μέλη του ορίζονται μαζί με αναπληρωτές από το Δημοτικό Συμ¬ 
βούλιο. Από τα μέλη του Διοικητικού Συμβουλίου τρία (3) είναι αιρετοί 
εκπρόσωποι του Δήμου Φερών (Δημοτικοί Σύμβουλοι), ένας (1) είναι 
εκπρόσωπος του πολιτιστικού φορέα και τρεις (3) είναι πολίτες που 
έχουν πείρα ή γνώσεις σχετικές με το αντικείμενο της Επιχείρησης. (Δεν 
συμμετέχει εκπρόσωπος των εργαζομένων γιατί ο αριθμός τους είναι 
κάτω των είκοσι (20). 

Η θητεία του Δ.Σ. ακολουθεί τη θητεία του Δημοτικού Συμβουλίου. 

4. Η διάρκεια της Επιχείρησης είναι αόριστη και αρχίζει από τη δη¬ 
μοσίευση της απόφασης αυτής στην Εφημερίδα της Κυβέρνησης. 

5. Έδρα της Επιχείρησης είναι ο Δήμος Φερών Ν. Έβρου. 

6. Το αρχικό Κεφάλαιο που διαθέτει ο Δήμος στην Επιχείρηση είναι 
Α) Μετρητά ποσό 5.000.000 δρχ. Ακίνητη δεν διατίθεται στην Επιχεί- 
ρηση. 

7. Πόροι της Επιχείρησης είναι: Τα έσοδα από τη λειτουργία των 
σχολών (εγγραφές - δίδακτρα), από τη λειτουργία των αναψυκτηρίων 
και γενικά την άσκηση της δραστηριότητάς της, οι πρόσοδοι από την πε¬ 
ριουσία της, δάνεια, κληρονομιές, εισφορές, δωρεές και λοιπές επιχορη¬ 
γήσεις. 

8. Η επιχείρηση διαλύεται: 

α) Με απόφαση του Δημοτικού Συμβουλίου με την απόλυτη πλειοψη- 
φία των μελών του και απόφαση του Νομάρχη. 

β) Σε περίπτωση πτώχευσης της Επιχείρησης τη διάλυση της Επι¬ 
χείρησης ακολουθεί η εκκαθάριση. Εκτός από την περίπτωση της πτώ¬ 
χευσης, η εκκαθάριση γίνεται από εκκαθαριστές που ορίζονται από το 
Δημοτικό Συμβούλιο. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται η περιουσία και 
πληρώνονται τα χρέη της επιχείρησης. 

Το υπόλοιπο καθώς και ο εξοπλισμός της επιχείρησης περιέρχονται 
Δήμο. 

9. Η συγκρότηση, η λειτουργία και οι αρμοδιότητες των οργάνων 
της διοίκησης, η οργάνωση, η λειτουργία, διαχείριση και εποπτεία της 
επιχείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 323/89 (ΔΚΚ), και την με αριθμό 
25027/9.4.84 απόφαση του ΥΠ. ΕΣ που δημοσιεύθηκε στο ΦΕΚ 
244/19.4.84 τ.Β'. 

10. Η οικονομική μελέτη θεωρείται αναπόσπαστο μέρος της παρού¬ 
σας απόφασης, απ’ όπου παρουσιάζονται τα γενικά χαρακτηριστικά της 
Επιχείρησης, οι συνθήκες λειτουργίας, καθώς και έσοδα και τα καθαρά 
κέρδη της Επιχείρησης για μία 5ετία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 16 Απριλίου 1992 
Ο Νομάρχης 

ΑΘΗΝΑΙΟΣ ΦΛΩΡ1ΝΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Β.7200 (7) 

Σύσταση ίδιου Νομικού Προσώπου στην Κοινότητα Μορφοβουνίου Ν. 
Καρδίτσας με την επωνυμία «ΠΝΕΥΜΑΤΙΚΟ - ΠΟΛΙΤΙΣΤΙΚΟ 
ΚΕΝΤΡΟ ΜΟΡΦΟΒΟΥΝΙΟΥ». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ/τος 323/1989), σύμφωνα με τις οποίες οι Δήμοι και οι Κοι- 
νότητες μπορούν να συνιστούν νομικά πρόσωπα δημοσίου δικαίου που 
υπάγονται στην εποπτεία τους. 

2. Την αριθμ. 30/1992 απόφαση του Κοινοτικού Συμβουλίου Μορ¬ 
φοβουνίου με την οποία αποφασίζεται η σύσταση ίδιου νομικού προσώ¬ 
που στην Κοινότητα Μορφοβουνίου με την επωνυμία «ΠΝΕΥΜΑΤΙΚΟ 
- ΠΟΛΙΤΙΣΤΙΚΟ ΚΕΝΤΡΟ ΜΟΡΦΟΒΟΥΝΙΟΥ» που διέπεται από τις 
διατάξεις του Π.Δ. 323/89, αποφασίζουμε: 

1. Συστήνουμε στην Κοινότητα ίδιο νομικό πρόσωπο με την επωνυ¬ 
μία «ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΜΟΡΦΟΒΟΥ- 
ΝΙΟΥ» διεπόμενο από τις διατάξεις του Π.Δ. 323/89, που θα τελεί υπό 
την εποπτεία της Κοινότητας Μορφοβουνίου. 

2. Σκοποί του Νομικού Προσώπου είναι: 

α) Η ανάπτυξη και η προαγωγή της πνευματικής μορφωτικής πολι¬ 
τιστικής δραστηριότητας στην περιοχή της κοινότητας και η αναβάθ¬ 
μιση του πνευματικού και πολιτιστικού επιπέδου των κατοίκων. 

α) Η συγκέντρωση καταγραφή όλων των ιστορικών, λαογραφικών, 
πολιτιστικών στοιχείων και η διάσωση της τοπικής πολιτιστικής κληρο¬ 
νομιάς. 

β) Η συγκέντρωση και καταγραφή όλων των ιστορικών, λαογραφι¬ 
κών, πολιτιστικών στοιχείων και η διάσωση της τοπικής πολιτιστικής 
κληρονονιάς. 

γ) Η συγκέντρωση, η έκθεση και η συντήρηση όλων των ειδών των 
οργάνων - μέσων παραγωγής, των αντικειμένων και των στοιχείων 
εκείνων που έχουν σχέση με τον παραδοσιακό τρόπο ζωής και μαρτυ¬ 
ρούν την λαϊκή παράδοση. 

δ) Η συνεργασία με άλλους φορείς ή νομικά πρόσωπα με στόχο την 
καλλίτερη υλοποίηση των σκοπών. 

ε) Η ενεργός συμπαράσταση, στέγαση και φιλοξενία σε κάθε πρωτο¬ 
βουλία ατομική και ομαδική που σκοπό έχει τους στόχους, το πνεύμα 
και τις αρχές του νομικού προσώπου. 

στ) Η βελτίωση του πνευματικού επιπέδου και της ποιότητας ζωής 
των κατοίκων της κοινότητας. 

3. Το Νομικό Πρόσωπο θα έχει τα εξής τμήματα: 
α) Ιστορικό - Λαογραφικό Μουσείο. 

β) Αίθουσα εκδηλώσεων, 
γ) Γενική Βιβλιοθήκη. 

4. Το Νομικό Πρόσωπο θα στεγάζεται στην αίθουσα πολλαπλών 
χρήσεων όπου στεγάζεται η κοινοτική βιβλιοθήκη. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας η οποία θα καθορίζεται με 
απόφαση του κοινοτικού συμβουλίου σύμφωνα με τις ανάγκες του νομι¬ 
κού προσώπου. 

β) Οι κάθε είδους δωρεές, κληρονομιές και κληροδοτήσεις. 

γ) Τα έσοδα από την διοργάνωση διαφόρων εκδηλώσεων. 

δ) Οι πάσης φύσεως επιχορηγήσεις από φορείς. Υπουργεία κ.λ.π. 

6. Το νομικό πρόσωπο θα διοικείται από πενταμελές Διοικητικό Συμ¬ 
βούλιο που θα απαρτίζεται από: 

α) Τον εκάστοτε Πρόεδρο της Κοινότητας, ως Πρόεδρο του Νομικού 
Προσώπου. 

β) Έναν (1) Κοινοτικό Σύμβουλο που θα ορίζεται με απόφαση του 
κοινοτικού συμβουλίου. 

γ) Έναν (1) εκπρόσωπο του συλλόγου των απανταχού Μορφοβουνι- 
ωτών. 

δ) Ένα (1) μόνιμο κάτοικο της Κοινότητας, ο οποίος θα έχει εμπει¬ 
ρία σε θέματα που έχουν σχέση με τους σκοπούς του νομικού προσώπου. 

ε) Έναν (I) εκπρόσωπο του Γεωργικού Πιστωτικού Συνεταιρισμού 
της Κοινότητας. 

Η θητεία των μελών του Διοικητικού Συμβουλίου ακολουθεί την θη¬ 
τεία του Κοινοτικού Συμβουλίου. 

Το Διοικητικό Συμβούλιο εκλέγει Αντιπρόεδρο από τα μέλη του. 

7. Περιουσία προς το παρόν δεν αφιερώνεται στο νομικό πρόσωπο. 

Το Νομικό Πρόσωπο εκπροσωπείται ενώπιον των δικαστηρίων ή πά¬ 
σης αρχής από τον Πρόεδρο και εφ’ όσον αυτός κωλύεται ή απουσιάζει 
από τον αντιπρόεδρο του νομικού προσώπου. 


Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Καρδίτσα, 14 Απριλίου 1992 

Ο Νομάρχης 
ΣΟΛΩΝ ΚΑΤΣΙΚΗΣ 

-ψ- 

Αριθ. 8740 (8) 

Κατάργηση του Νομικού Προσώπου Κοινοτική Βιβλιοθήκη Κοινότητας 
Δοξαρά Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα. 

2. Το Β.Δ. 189/1990 με το οποίο συστήθηκε στην Κοινότητα Δο¬ 
ξαρά Νομικό Πρόσωπο με την επωνυμία «Κοινοτική Βιβλιοθήκη Δο¬ 
ξαρά». 

3. Την αριθμ. 14/1992 απόφαση του Κ.Σ. Δοξαρά περί κατάργησης 
του ανωτέρω Νομικού Προσώπου λόγω μείωσης του μονίμου πληθυ¬ 
σμού της Κοινότητας με συνέπεια την έλλειψη αναγνωστικού κοινού, 
αποφασίζουμε: 

Καταργούμε το Νομικό Πρόσωπο «Κοινοτική Βιβλιοθήκη Δοξαρά» 
που συστήθηκε με το Π.Δ. 189/1970 (ΦΕΚ 56/1970 τ. Α') για τους 
λόγους που αναφέρονται στο σκεπτικό της παρούσας. 

Η παρούσα απόφαση να δημοσιευθεί στην Εφημερίδα της Κυβέρνη- 
σης. 

Λάρισα, 15 Απριλίου 1992 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

-ψ- 

Αριθ. 2700 (9) 

Καθορισμός χρήσεως των νερών του Πηνειού ποταμού ως αποδέκτου 

του βιολογικού καθαρισμού του οικισμού στέγασης Ποντίων προ¬ 
σφύγων της 2ας Μ.Ο.Μ.Α. στη Φαρκαδόνα Τρικάλων, με τελικό. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθ. Ειβ/221/22.1.65 Υγειονομική Διάταξη «περί διαθέ- 
σεως λυμάτων και βιομηχανικών αποβλήτων» (ΦΕΚ 138/Β/65) 
όπως τροποποιήθηκε και συμπληρώθηκε μετεγενέστερα δια των υπ’ 
αριθ. Γι/Γ/831/71 (ΦΕΚ 986/Β/71) και Γ4/1305/2.8.74 
(ΦΕΚ 801/Β/9.8.74) ομοίων της. 

2. Την αριθ. Α5/οικ. 3968/81 (ΦΕΚ τ. Β’ αριθ. 17/81) Υπουρ¬ 
γική απόφαση «Περί καθορισμού χρήσεως νερών Πηνειού ποταμού». 

3. Την από 27.4.91 αίτηση της 2ας Μ.Ο.Μ.Α. 

4. Το από 13.4.92 πρακτικό Επιτροπής του άρθρου 6 της Ειβ/ 
221/65 Υγειονομικής Διάταξης, αποφασίζουμε: 

1. Καθορισμός αποδέκτη. 

α) Ορίζουμε ως αποδέκτη των εγκαταστάσεων του βιολογικού καθα¬ 
ρισμού του οικισμού στέγασης Ποντίων προσφύγων της 2ας Μ.Ο.Μ.Α. 
στη Φαρκαδόνα το σημείο του Πηνειού ποταμού που βρίσκεται 2.500 
μ. περίπου κατάντι του οικισμού του Δήμου Φαρκαδόνας. 

β) Σημείο εκβολής των λυμάτων ορίζουμε το σημείο του Πηνειού πο¬ 
ταμού που βρίσκεται σε απόσταση 800 μ. περίπου από το αποστραγγι¬ 
στικό κανάλι ΙΙΙ.7. 

γ) Τα λύματα του βιολογικού καθαρισμού από το σημείο των εγκα¬ 
ταστάσεων επεξεργασίας των, μέχρι τον τελικό αποδέκτη θα διοχετεύο¬ 
νται με κλειστό αγωγό. 

2. Καθορίζει τα χαρακτηριστικά των νερών του αποδέκτη κατά την 
περίοδο της αρδεύσεως και ορίζει ότι αυτά μετά την διάθεση των λυμά¬ 
των θα πρέπει να είναι κατάλληλα για άρδευση πλην υδρεύσεως (εκτός 
από κατάλληλη επεξεργασία ισοδύναμη με κροκύδωση, καθίζηση, διύ¬ 
λιση, απολύμανση) κολύμβησης και αλιείας και ειδικότερα να πληρούν 
τους παρακάτω όρους της Α5/οικ. 3968/81 κοινής Υπουργικής από¬ 
φασης πίνακες 1, 2, 3, περί καθορισμού χρήσεως νερών Πηνειού ποτα¬ 
μού ΦΕΚ 17/τ. Β-/16.1.81. 

α) Θερμοκρασία 30 (λ 

Ρ.Η. 6,5 - 6,3. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Διαλυμένο οξυγόνο τουλάχιστον μέχρι 3 ΜΟ/Ε. 

Στερεά αιωρούμενα μέχρι 50 ΜΟ/Ε (διαμέτρου 1 ΜΜ). 

Ηλεκτρική αγωγιμότητα μέχρι 750 ΜΗΟ 10Μ σύνολο διαλυτών 
αλάτων μέχρι 500 ΜΟ/Ε. 

Χλωριούχα μέχρι 100 ΜΟ/Ι.. 

Βόριο μέχρι 0,3 ΜΟ/Ε. 

Βαθμός αλκαλιώσεως (εκατ. αναλογία Νατρίου μέχρι 60%). 

Χωρίς ορατά επιπλέοντα ή καθιζάνοντα στερεά ή εναποθέσεως ιλύος. 

Χωρίς τοξικές ή βλαπτικές γενικά ουσίες, χρωματισμένα νερά, ελαι¬ 
ώδη, θερμά ή άλλα απόβλητα, που μπορούν μεμονομένα ή σε συνδυα¬ 
σμό να καταστήσουν τα νερά ακατάλληλα ή επικίνδυνα για τα εδάφη, τις 
καλλιέργειες, τα ζώα, τα ψάρια και τους ανθρώπους δια μέσου της τρο¬ 
φικής αλύσου. 

3. Τα διατιθέμενα από τις εγκαταστάσεις του βιολογικού καθαρισμού 
του οικισμού στέγασης Ποντίων προσφύγων της 2ας Μ.Ο.Μ.Α. στη 
Φαρκαδόνα Τρικάλων λύματα θα ανέρχονται σε όγκο μέχρι 150 κυβικά 
μέτρα την ημέρα. 

4. Η ποιότητα των λυμάτων του βιολογικού καθαρισμού της 2ας 
Μ.Ο.Μ.Α. στη Φαρκαδόνα Τρικάλων μετά την επεξεργασία καθαρι¬ 
σμού που θα υποβάλλονται θα πρέπει να ικανοποιούν στο σημείο εκβο¬ 
λής στον αποδέκτη τους παρακάτω όρους. 

α) ΒΟΠ5 (οργανική επιβάρυνση) 40 ΜΟ/Ε. 
β) ΟΟϋ 120 ΜΟ/Ε. 

γ) Αιωρούμενα στερεά 50 ΜΟ/Γ. (διαμέτρου μέχρι 1 μ.μ.). 

δ) Πρέπει να μην περιέχουν τοξικές ή βλαπτικές ουσίες που μπορούν 
μεμονωμένα ή σε συνδυασμό να κάνουν τα νερά επικίνδυνα ή ακατάλ¬ 
ληλα για τα εδάφη, τις καλλιέργειες, τα ζώα, τα ψάρια και τους ανθρώ¬ 
πους. 

ε) Τα λύματα του βιολογικού καθαρισμού της 2ας Μ.Ο.Μ.Α. στη 
Φαρκαδόνα Τρικάλων θα πρέπει να πληρούν όλους τους όρους που 
απαιτούνται ώστε μετά την διάθεσή των στον Πηνειό ποταμό τα νερά 
αυτού να διατηρούν τα χαρακτηριστικά των ορίων για άρδευση όπως 
αυτά αναφέρονται παραπάνω. 

ζ) Η διάθεση των αποβλήτων στον Πηνειό ποταμό θα γίνεται όταν η 
ελάχιστη παροχή του ποταμού επιτρέπει αραίωση των λυμάτων κατά 
είκοσι πέντε (25) φορές τουλάχιστον (κυρίως κατά τους μήνες Νοέμβριο 
- Μάιο) και με ελάχιστη παροχή ίση με είκοσι πέντε (25) φορές την πα¬ 
ροχή των λυμάτων). 

5. Συντήρηση αποδέκτη. 

Με ευθύνη και δαπάνη της 2ας Μ.Ο.Μ.Α. υποχρεούται να καθαρίζει 
το ποτάμι από το σημείο εκβολής των λυμάτων μέχρι εκατό (100) μέ¬ 
τρα περίπου για να μην εμποδίζεται η ελεύθερη ροή των λυμάτων που 
παράγονται από τις εγκαταστάσεις του βιολογικού καθαρισμού της 2ας 
Μ.Ο.Μ.Α. στη Φαρκαδόνα προς αποφυγή δημιουργίας συλλογών στά¬ 
σιμων νερών, στον πυθμένα ή στις όχθες που μπορούν να προκαλέσουν 
κίνδυνο για τη δημόσια υγεία, σηπτικές οχληρές και γενικώς αντιαισθη¬ 
τικές καταστάσεις. 

Προστατευτικά μέτρα. 

Οι εγκαταστάσεις επεξεργασίας λυμάτων της 2ας Μ.Ο.Μ.Α. θα ευ- 
ρίσκονται σε τέτοια θέση, που να αποφεύγεται η δημιουργία κινδύνων ή 
οχλήσεων (έντομα - δυσοσμίες) ή αντιαισθητικών καταστάσεων. Η με¬ 
ταφορά των λυμάτων μετά την επεξεργασία των μέχρι τον αποδέκτη θα 
γίνεται με κλειστό αγωγό, η δε 2α Μ.Ο.Μ.Α υποχρεούται να μεριμνά 
για τη συντήρηση και καλή λειτουργία των έργων και εγκαταστάσεων 
επεξεργασία λυμάτων. 

Έλεγχος - Εργαστηριακή παρακολούθηση. 

Η παρακολούθηση της εφαρμογής της παρούσης σε ότι αφορά την 
αρδευτική χρήση των νερών εναποτίθεται στη Διεύθυνση Εγγείων Βελ¬ 
τιώσεων Τρικάλων μερίμνη της οποίας θα εκτελούνται δειγματοληψίες 
και θα αποστέλλονται τα δείγματα για αναλύσεις στο εργαστήριο. Για 
τον έλεγχο των Υγειονομικών απαιτήσεων θα μεριμνά το Τμήμα Υγιει¬ 
νής Τρικάλων. Οι ίδιες Υπηρεσίες είναι αρμόδιες να εισηγηθούν την 
προθεσμία συμμορφώσεως της 2ας Μ.Ο.Μ.Α. στους όρους της παρού¬ 
σης καθώς και τυχόν αναγκαίες τροποποιήσεις ή συμπληρώσεις αυτών. 

Με βάση την απόφαση αυτή θα χορηγηθεί στη 2α Μ.Ο.Μ.Α. προσω¬ 
ρινή άδεια έξι (6) μηνών μετά από την έγκριση μελέτης και την λειτουρ¬ 
γία του βιολογικού καθαρισμού από τις αρμόδιες υπηρεσίες. 

Η οριστική άδεια διαθέσεως των λυμάτων της 2ας Μ.Ο.Μ.Α. θα χο- 
ρηγηθεί σύμφωνα με τη σχετική (I) Υγειονομική Διάταξη όπως τροπο¬ 
ποιήθηκε και θα ληφθούν υπόψη οι παρατηρήσεις και τα αποτελέσματα 
από την διάθεση των λυμάτων του βιολογικού καθαρισμού της 2ας 
Μ.Ο.Μ.Α. κατά τη διάρκεια που ισχύει η προσωρινή άδεια. 

Η απόφαση αυτή να δημοσιευθεί στην Εφημερίδα της Κυβερνήσεως 


και θα ισχύει πριν από τη δημοσίευση από της κοινοποίησής της, σύμ¬ 
φωνα με το άρθρο 37 του Ν. 3200/55. 

Τρίκαλα, 22 Απριλίου 1992 

Ο Νομάρχης 

I. ΣΠΑΡΤΣΗΣ 

- * - 

Αριθ. ΕΣ 7563 * (10) 

Υπαγωγή του προσωπικού της Κοινότητας Αγίου Στεφάνου Ν. Φθιώτι¬ 
δας στις διατάξεις του Α' Βιβλίου του Ν. 1188/81. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 3 και 48 του Ν. 1188/81 «περί κατα- 
στάσεως προσωπικού ΟΤΑ». 

2. Την 27/92 απόφαση του Κοινοτικού Συμβουλίου Αγίου Στεφάνου 
μαζί με τα απαραίτητα δικαιολογητικά, σχετικά με την υπαγωγή του 
προσωπικού της Κοινότητας στις διατάξεις του Α' Βιβλίου του Ν. 
1188/81. 

3. Την 1/27.2.92 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86. 

4. Τα οικονομικά στοιχεία της ανωτέρω Κοινότητας ετών 1989 και 
1990. 

5. Το γεγονός ότι ο μέσος όρος των τακτικών εσόδων της Κοινότη¬ 
τας Αγίου Στεφάνου κατά τα δύο τελευταία οικονομικά έτη και συγκε¬ 
κριμένα των ετών 1989 και 1990 είναι μεγαλύτερος του τριπλασίου 
ποσού της απαιτούμενης ετήσιας δαπάνης του βασικού μισθού, δύο 
υπαλλήλων κλάδου ΔΕΙ και μισθολογικού κλιμακίου 24 (εισαγωγικού) 
κατά δρχ. 1.546.817, αποφασίζουμε: 

Υπάγουμε στις διατάξεις του Α’ Βιβλίου του Ν. 1188/81 το προσω¬ 
πικό της Κοινότητας Αγίου Στεφάνου καθόσον συντρέχουν οι προβλεπό- 
μενες από τις διατάξεις του άρθρου 3 του Νόμου αυτού οικονομικές 
προϋποθέσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 13 Απριλίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 
-♦- 

Αρι θ. ΕΣ 7564 (11) 

Υπαγωγή του προσωπικού της Κοινότητας Καμπιών Ν. Φθιώτιδας 
στις διατάξεις του Α’ Βιβλίου του Ν. 1188/81. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 3 και 48 του Ν. 1188/81 «περί κατα- 
στάσεως προσωπικού ΟΤΑ». 

2. Την 28/91 απόφαση του Κοινοτικού Συμβουλίου Καμπιών μαζί 
με τα απαραίτητα δικαιολογητικά, σχετικά με την υπαγωγή του προ¬ 
σωπικού της Κοινότητας στις διατάξεις του Α’ Βιβλίου του Ν. 1188/ 
81. 

3. Την 1/27.2.92 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86. 

4. Τα οικονομικά στοιχεία της ανωτέρω Κοινότητας ετών 1989 και 

1990. 

5. Το γεγονός ότι ο μέσος όρος των τακτικών εσόδων της Κοινότη¬ 
τας Καμπιών κατά τα δύο τελευταία οικονομικά έτη και συγκεκριμένα 
των ετών 1989 και 1990 είναι μεγαλύτερος του τριπλασίου ποσού της 
απαιτούμενης ετήσιας δαπάνης του βασικού μισθού, δύο υπαλλήλων 
κλάδου ΔΕΙ και μισθολογικού κλιμακίου 24 (εισαγωγικού) κατά δρχ. 
1.401.073, αποφασίζουμε: 

Υπάγουμε στις διατάξεις του Α' Βιβλίου του Ν. 1188/81 το προσω¬ 
πικό της Κοινότητας Καμπιών καθόσον συντρέχουν οι προβλεπόμενες 
από τις διατάξεις του άρθρου 3 του Νόμου αυτού οικονομικές προϋποθέ¬ 
σεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 13 Απριλίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΕΣ 7565 (12) 

Υπαγωγή του προσωπικού της Κοινότητας Πύργου Υπάτης Ν. Φθιώτι¬ 
δας στις διατάξεις του Α' Βιβλίου του Ν. 1188/81. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 3 και 48 του Ν. 1188/81 «περί κατα- 
στάσεως προσωπικού ΟΤΑ». 

2. Την 23/91 απόφαση του Κοινοτικού Συμβουλίου Πύργου Υπάτης 
μαζί με τα απαραίτητα δικαιολογητικά, σχετικά με την υπαγωγή του 
προσωπικού της Κοινότητας στις διατάξεις του Α' Βιβλίου του Ν. 
1188/81. 

3. Την 1/27.2.92 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86. 

4. Τα οικονομικά στοιχεία της ανωτέρω Κοινότητας ετών 1989 και 
1990. 

5. Το γεγονός ότι ο μέσος όρος των τακτικών εσόδων της Κοινότη¬ 
τας Πύργου Υπάτης κατά τα δύο τελευταία οικονομικά έτη και συγκε¬ 
κριμένα των ετών 1989 και 1990 είναι μεγαλύτερος του τριπλασίου 
ποσού της απαιτούμενης ετήσιας δαπάνης του βασικού μισθού, δύο 
υπαλλήλων κλάδου ΔΕΙ και μισθολογικού κλιμακίου 24 (εισαγωγικού) 
κατά δρχ. 266.906, αποφασίζουμε: 

Υπάγουμε στις διατάξεις του Α' Βιβλίου του Ν. 1188/81 το προσω¬ 
πικό της Κοινότητας Πύργου Υπάτης καθόσον συντρέχουν οι προβλεπό- 
μενες από τις διατάξεις του άρθρου 3 του Νόμου αυτού οικονομικές 
προϋποθέσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 13 Απριλίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

-♦- 

Αριθ. ΕΣ 756 6 (13) 

Υπαγωγή του προσωπικού της Κοινότητας Δύο Βουνών Ν. Φθιώτιδας 
στις διατάξεις του Α' Βιβλίου του Ν. 1188/81. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 3 και 48 του Ν. 1188/81 «περί κατα- 
στάσεως προσωπικού ΟΤΑ». 

2. Την 24/91 απόφαση του Κοινοτικού Συμβουλίου Δύο Βουνών 
μαζί με τα απαραίτητα δικαιολογητικά, σχετικά με την υπαγωγή του 
προσωπικού της Κοινότητας στις διατάξεις του Α' Βιβλίου του Ν. 
1188/81. 

3. Την 1/27.2.92 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86. 

4. Τα οικονομικά στοιχεία της ανωτέρω Κοινότητας ετών 1989 και 
1990. 

5. Το γεγονός ότι ο μέσος όρος των τακτικών εσόδων της Κοινότη¬ 
τας Πύργου Υπάτης κατά τα δύο τελευταία οικονομικά έτη και συγκε¬ 
κριμένα των ετών 1989 και 1990 είναι μεγαλύτερος του τριπλασίου 
ποσού της απαιτούμενης ετήσιας δαπάνης του βασικού μισθού, δύο 
υπαλλήλων κλάδου ΔΕΙ και μισθολογικού κλιμακίου 24 (εισαγωγικού) 
κατά δρχ. 412.191, αποφασίζουμε: 

Υπάγουμε στις διατάξεις του Α' Βιβλίου του Ν. 1188/81 το προσω¬ 
πικό της Κοινότητας Δύο Βουνών καθόσον συντρέχουν οι προβλεπόμε- 
νες από τις διατάξεις του άρθρου 3 του Νόμου αυτού οικονομικές προϋ¬ 
ποθέσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 13 Απριλίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 


Αριθ. 1023/2/6-ε (14) 

ΑΣΤΥΝΟΜΙΚΗ ΔΙΑΤΑΞΗ 35Β 

Τροποποίηση της 35Α/7.7.1978 Αστυνομικής Διατάξεως της Αστυ¬ 
νομικής Δ/νσεως Αιτωλίας «περί μέτρων ασφαλείας καταστημάτων 
οικιών πολυκατοικιών κ.λ.π.». 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ Δ/ΝΣΕΩΣ ΑΙΤΩΛΙΑΣ 
Έχοντας υπόψη τις διατάξεις: 

α) Των παραγράφων 3 και 4 του άρθρου 12 του Ν. 1481/1984 (Α’ 
152) όπως συμπληρώθηκε με τις διατάξεις του άρθρου 1 παρ. 4 του Ν. 
1590/86 (Α' 49). 

β) Του άρθρου 135 του Π.Δ. 141/91 (Α’ 58), αποφασίζουμε: 
Άρθρο μόνο 

Τροποποιούμε την παρ. 1 του άρθρου 5 και την παρ. 1 του άρθρου 7 
της υπ’ αριθ. 35Α/7.7.78 Αστυνομικής Διατάξεως της Α.Δ. Αιτωλίας, 
καθ’ ο μέρος αφορά την αρμοδιότητα χορήγησης αδειών κλειθροποιού, 
νυκτοφύλακα και θυρωρού ως ακολούθως: 

«Ουδείς δύναται να ασκήσει το επάγγελμα του κλειθροποιού, να εκτε- 
λεί έργο νυκτοφύλακα αποθήκης, καταστήματος κ.λ,π. ή θυρωρού εις 
πολυκατοικία χωρίς άδεια η οποία εκδίδεται από την Αστυνομική Δ/ 
νση Αιτωλίας». 

Η απόφαση αυτή να δημοσιευθεί στην Εφημερίδα της Κυβερνήσεως. 
(Έγκριση Νομαρχίας Αιτ/νίας 7.4.1992). 

Μεσολόγγι, 30 Μαρτίου 1992 
Ο Διευθυντής 

ΧΑΡΑΛΑΜΠΟΣ ΑΝΑΣΤΑΣΙΟΥ 

- + - 

Αριθ. 1023/2/6-δ (15) 

ΑΣΤΥΝΟΜΙΚΗ ΔΙΑΤΑΞΗ 56Γ 

Τροποποίηση της 56Β/23.2.1982 Αστυνομικής Διάταξης της Αστυνο¬ 
μικής Δ/νσης Αιτωλίας «περί εγκαταστάσεως και λειτουργίας ψυχα¬ 
γωγικών παιδιών και θεαμάτων». 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ Δ/ΝΣΕΩΣ ΑΙΤΩΛΙΑΣ 
Έχοντας υπόψη τις διατάξεις: 

α) Των παραγράφων 3 και 4 του άρθρου 12 του Ν. 1481/1984 (Α' 
152) όπως συμπληρώθηκε με τις διατάξεις του άρθρου 1 παρ. 4 του Ν. 
1590/86 (Α’ 49). 

β) Του άρθρου 135 του Π.Δ. 141/91 (Α' 58), αποφασίζουμε: 
Άρθρο μόνο 

Τροποποιούμε την παρ. 1 του άρθρου 1 και παρ. 1 του άρθρου 2 της 
υπ’ αριθ. 56Β/23.2.82 Αστυνομικής Διάταξης, καθ’ ο μέρος αφορά 
την χορήγηση αδειών εγκαταστάσεως και λειτουργίας ψυχαγωγικών 
παιδιών και θεαμάτων ως ακολούθως: 

«Η άδεια εγκαταστάσεως και λειτουργίας ψυχαγωγικών παιδιών και 
θεαμάτων, χορηγείται από τα κατά τόπους αρμόδια Αστυνομικά Τμή¬ 
ματα, κατόπιν υποβολής αιτήσεως μετά των λοιπών δικαιολογητικών. 
Η εν λόγω άδεια χορηγείται από την Αστυνομική Διεύθυνση αν η αρμό¬ 
δια Υπηρεσία χορήγησης αδειών δεν διοικείται από Αξιωματικό». 

Η απόφαση αυτή να δημοσιευθεί στην Εφημερίδα της Κυβερνήσεως. 
(Έγκριση Νομαρχίας Αιτ/νίας 7.4.1992). 

Μεσολόγγι, 30 Μαρτίου 1992 
Ο Διευθυντής 

ΧΑΡΑΛΑΜΠΟΣ ΑΝΑΣΤΑΣΙΟΥ 
-*- 

Αριθ. 1023/2/6-γ (16) 

ΑΣΤΥΝΟΜΙΚΗ ΔΙΑΤΑΞΗ 59Α 

Τροποποίηση της 59/14.10.1974 Αστυνομικής Διάταξης της Αστυνο¬ 
μικής Δ/νσης Αιτωλίας «περί μέτρων τάξης κατά τας εκλογάς». 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ Δ/ΝΣΕΩΣ ΑΙΤΩΛΙΑΣ 
Έχοντας υπόψη τις διατάξεις: 

α) Των παραγράφων 3 και 4 του άρθρου 12 του Ν. 1481/1984 (Α' 
152) όπως συμπληρώθηκε με τις διατάξεις του άρθρου 1 παρ. 4 του Ν. 



3116 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1590/86 (Α’ 49). 

β) Του άρθρου 135 του Π.Δ. 141/91 (Α’ 58). αποφασίζουμε: 
Άρθρο μόνο 

Τροποποιούμε την παρ. 1 του άρθρου 2 της υπ’ αριθ. 59/14.10.74 
Αστυνομικής Διάταξης της Αστυνομικής Δ/νσης Αιτωλίας, ως εξής: 

«Η ίδρυση Εκλογικών Κέντρων Πολιτικών Κομμάτων, Συνδυασμών 
ή υποψηφίων κατά τις Βουλευτικές ή Δημοτικές και Κοινοτικές εκλογές 
επιτρέπεται κατόπιν αδείας, η οποία χορηγείται από τους Διοικητές των 
κατά τόπους Αστυνομικών Τμημάτων. 

Η ανωτέρω άδεια χορηγείται από την Αστυνομική Δ/νση, αν η αρμό¬ 
δια Υπηρεσία χορήγησης αδειών, δεν διοικείται από Αξιωματικό». 

Η απόφαση αυτή να δημοσιευθεί στην Εφημερίδα της Κυβερνήσεως. 
(Έγκριση Νομαρχίας Αιτ/νίας 7.4.1992). 

Μεσολόγγι, 30 Μαρτίου 1992 
Ο Διευθυντής 

ΧΑΡΑΛΑΜΠΟΣ ΑΝΑΣΤΑΣΙΟΥ 

- + - 

Αριθ. 1023/2/6-α (17) 

ΑΣΤΥΝΟΜΙΚΗ ΔΙΑΤΑΞΗ 62Α 

Τροποποίηση της 62/1.12.1979 Αστυνομικής Διάταξης της Αστυνο¬ 
μικής Δ/νσης Αιτωλίας «περί όρων ιδρύσεως και λειτουργίας κατα¬ 
στημάτων οινοπνευματωδών ποτών και κέντρων διασκεδάσεως». 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ Δ/ΝΣΕΩΣ ΑΙΤΩΛΙΑΣ 
Έχοντας υπόψη τις διατάξεις: 

α) Των παραγράφων 3 και 4 του άρθρου 12 του Ν. 1481/1984 (Α' 
152) όπως συμπληρώθηκε με τις διατάξεις του άρθρου 1 παρ. 4 του Ν. 
1590/86 (Α’ 49). 

β) Του άρθρου 135 του Π.Δ. 141/91 (Α’ 58), αποφασίζουμε: 
Αντικαθιστούμε το άρθρο 1 και την παρ. 1 του άρθρου 2 της υπ’ αριθ. 
62 Αστυνομικής Διάταξης της Α.Δ. Αιτωλίας, ως εξής: 

«Άρθρο Ιο 

Καταστήματα πωλήσεως οινοπνευματωδών ποτών και κέντρα δια- 
σκεδάσεως - Έννοια. 

Η έννοια των καταστημάτων πώλησης οινοπνευματωδών ποτών και 
κέντρων διασκεδάσεως προσδιορίζεται από το άρθρο 1 του Π.Δ. 
180/79 όπως αυτό τροποποιήθηκε με Π.Δ. 457/90 και τις ισχύουσες 
εκάστοτε Αγορανομικές Διατάξεις. 

Άρθρο 2ο 

Για την ίδρυση και λειτουργία καταστήματος πωλήσεως οινοπνευμα¬ 
τωδών ποτών απαιτείται άδεια η οποία χορηγείται από την αρμόδια 
Υπηρεσία της Ελληνικής Αστυνομίας, επιπέδου Αστυνομικού Τμήμα- 
τος. 

Η παρούσα άδεια χορηγείται από την Αστυνομική Δ/νση, αν η αρμό¬ 
δια Υπηρεσία αδειών δεν διοικείται από Αξιωματικό. 

Για τη λειτουργία κέντρου διασκεδάσεως η ανωτέρω άδεια χορηγεί¬ 
ται από την Αστυνομική Διεύθυνση». 


Η απόφαση αυτή να δημοσιευθεί στην Εφημερίδα της Κυβερνήσεως. 

(Έγκριση Νομαρχίας Αιτ/νίας 7.4.1992). 

Μεσολόγγι, 30 Μαρτίου 1992 
Ο Διευθυντής 

ΧΑΡΑΛΑΜΠΟΣ ΑΝΑΣΤΑΣΙΟΥ 

-♦- 

Αριθ. 1023/2/6-β (18) 

-ΑΣΤΥΝΟΜΙΚΗ ΔΙΑΤΑΞΗ 65Α 

Τροποποίηση της 65/21.2.1983 Αστυνομικής Διάταξης της Αστυνο¬ 
μικής Δ/νσης Αιτωλίας «περί μέτρων ευκοσμίας και ευταξίας και 

περί κοινής ησυχίας των πολιτών». 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ Δ/ΝΣΕΩΣ ΑΙΤΩΛΙΑΣ 
Έχοντας υπόψη τις διατάξεις: 

α) Των παραγράφων 3 και 4 του άρθρου 12 του Ν. 1481/1984 (Α’ 
152) όπως συμπληρώθηκε με τις διατάξεις του άρθρου 1 παρ. 4 του Ν. 
1590/86 (Α’ 49). 

β) Του άρθρου 135 του Π.Δ. 141/91 (Α’ 58), αποφασίζουμε: 
Άρθρο μόνο 

Αντικαθιστούμε την παρ. 1 του άρθρου 9 της υπ’ αριθ. 65/21.2.83 
Αστυνομικής Διάταξης της Αστυνομικής Δ/νσης Αιτωλίας, ως εξής: 

«1. Απαγορεύονται στα δημόσια κέντρα (καφενεία - ζαχαροπλαστεία 
- ταβέρνες κ.λ.π.) τα άσματα, οι απαγγελίες και η λειτουργία κάθε εί¬ 
δους μουσικών οργάνων, ηλεκτροφώνων, ραδιοφώνων, τηλεοράσεων, 
μεγαφώνων κ.λ.π. άνευ άδειας της αρμόδιας Υπηρεσίας της Ελληνικής 
Αστυνομίας, επιπέδου Αστυνομικού Τμήματος. 

Η εν λόγω άδεια χορηγείται από την Αστυνομική Δ/νση, αν η αρμό¬ 
δια Υπηρεσία χορηγήσεως αδειών δεν διοικείται από Αξιωματικό». 

2. Στην απαγόρευση αυτή δεν εμπίπτουν τα κέντρα διασκεδά- 
σεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

(Έγκριση Νομαρχίας Αιτ/νίας 7.4.1992). 

Μεσολόγγι, 30 Μαρτίου 1992 
Ο Διευθυντής 

ΧΑΡΑΛΑΜΠΟΣ ΑΝΑΣΤΑΣΙΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(19) 

Στη Φ36/1791/29.11.91 Υπουργική Απόφαση με θέμα «Κατα¬ 
νομή θέσεων προσωπικού του Ταμείου Ασφαλίσεως Εμπόρων (Τ.Α.Ε.) 
που δημοσιεύθηκε στο ΦΕΚ 1049/Β/23.12.91 και στην εν συνεχεία 
διόρθωση σφαλμάτων που έγινε στο ΦΕΚ 148/Β/10.3.92, γίνεται η 
παρακάτω διόρθωση σφάλματος: 

Στη 2η σειρά από το τέλος στη διόρθωση σφαλμάτων που δημοσιεύ¬ 
θηκε στο ΦΕΚ 148/92 ατη σελίδα 1402 αντί του εσφαλμένου «... Γρα¬ 
φείο Σάμου (Λιμήν Βαθέσεως) ...» τίθεται το σωστό «Γραφείο Σάμου 
(Λιμήν Βαθέος) . 

(Από το Υπ. Υγείας, Πρόνοιας και Κοιν. Ασφαλίσεων) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


